
Kad je riječ o tejemumu, je li uvjet da na rukama ostane prašina od zemlje kojom se on uzima?


* 
* 
* 
* 
* 
* 
* 

 
Mora li na rukama ostati prašina kada se uzima tejemum?

Preovladava mišljenje onih učenjaka koji kažu da nije uvjet da na rukama ostane prašina od zemlje kojom se uzima ***[tejemum](https://pitajucene.com/search/tejemum/questions/ "Pretraži pitanja o tejemumu")***. U skladu s tim mišljenjem, ispravno je uzeti tejemum blatom, premda na njemu nema prašine. To je tako, jer je Allah, dželle šanuhu, rekao: “…onda rukama svojim čistu zemlju dotaknite i njima preko lica svojih i ruku svojih pređite…” (el-Maida, 6), i jer su Resulullah, ﷺ, i ***[ashabi](https://pitajucene.com/search/ashab/questions/ "Pretraži pitanja o ashabima")*** putovali i kroz pustinju na koju bi pala kiša pa su uzimali tejemum čistom zemljom, onako kako je to Allah, dželle šanuhu, naredio.


Valja znati i to da je sunnet puhnuti u dlanove nakon što se dotakne čista zemlja (o tome se govori u hadisu koji je zabilježio imam el-Buhari, 338).


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


